**П Р О Т О К О Л**

**№26**

**от извънредно заседание на Общински съвет Иваново, област Русе**

**проведено на 15.05.2025 г. в заседателната зала на община Иваново, област Русе**

На 15.05.2025 г. от 11,00 часа Общинския съвет при Община Иваново, област Русе проведе извънредно заседание.

На заседанието присъстваха 13 общински съветника при общ брой 13.

В работата на Общинския съвет взеха участие:

Г-н Георги Миланов – Кмет на Община Иваново

Кметове на населени места и кметски наместници.

Председателят на Общински съвет г-н Драшков обяви, че има необходимия кворум и на основание чл.27, ал.2 от Закона за местното самоуправление и местната администрация и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2023-2027 година), откри заседанието.

КВОРУМ: 13

Г-н Мариян Драшков – Уважаеми общински съветници, уважаеми г-н Миланов, кметове на кметства, кметски наместници, уважаеми служители в администрацията, имате покани с дневния ред, който предлагам да стане дневен ред на днешното заседание. Който е съгласен с така предложения дневен ред, моля да гласува!

ГЛАСУВА СЕ:

“за” – 13 гласа; “против” – няма; “въздържали се” – няма

Заседанието премина при следния

Д Н Е В Е Н Р Е Д

1. Приемане на Бюджет на Община Иваново за 2025 г.

Вносител: Георги Миланов – Кмет на Община Иваново

Докладна записка вх. №162/ 28.04.2025 г.

ПО ПЪРВА ТОЧКА:

Г-н Мариян Драшков – Докладна записка №162 относно Приемане на Бюджет на Община Иваново за 2025 г. Предстои ни да приемем най-важното решение на Общинския съвет, а именно бюджета. Бе направено публично обсъждане, съставен е протокол с предложения, които са отразени в него. Освен това, на заседание на постоянните комисии днес направих предложение за изменения също. Сега ще дам думата на председателите на комисии, да си изразят становищата, г-н Пеков?

Г-н Никола Пеков – Разгледахме докладната, както каза г-н Драшков, всички решения на Общинския съвет са важни, но безспорно това, както на държавно ниво е най-важно. Те са най-важни, за да може да се работи по един правилен път. Като се има предвид, че бяха направени предложения и от страна на г-н Драшков, предлагам, макар и със закъснение тази година, тъй като Държавния бюджет не бе приет, предлагам да го приемем.

Г-н Мариян Драшков – Благодаря. Давам думата за становище на втора комисия?

Г-н Николай Градев – Втора комисия подкрепя така внесения бюджет с направените допълнения и предложения от г-н Драшков, положително становище.

Г-н Мариян Драшков – Благодаря. Давам думата за становище на трета комисия?

Г-н Димчо Киряков – Аз бях на обсъждането на бюджета, дадени бяха разяснения, достатъчно разяснения за политиката на Общината по отношение на бюджета. Комисията подкрепя докладната записка във варианта с направените предложения от Председателя на Общинския съвет, положително становище.

Г-н Мариян Драшков – Преди да ви дам думата за изказвания, искам да дам думата на кметовете на кметствата първо. По този бюджет те имат определени план-сметки, по които искам да чуя тяхното становище, дали са съгласни. Кметство Кошов и кметство Червен са към Общината. Тръстеник?

Г-н Георги Миланов – Болничен е.

Г-н Мариян Драшков – Пиргово?

Г-н Николай Караиванов – Положително становище.

Г-н Мариян Драшков – Мечка?

Г-жа Мариета Георгиева – Положително становище.

Г-н Мариян Драшков – Щръклево?

Г-жа Цветелина Михайлова – Положително становище.

Г-н Мариян Драшков – Красен?

Г-н Антон Костадинов – Съгласен съм.

Г-н Мариян Драшков – Сваленик?

Г-н Лазар Копанков – Съгласен съм.

Г-н Мариян Драшков - Имате думата за изказвания... На комисиите доста поговорихме… Ако няма да преминем към поименно гласуване на проекта за решение с направените предложения.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Айгюле \*\*\*\*\*\* Мехмедова | за |
| 2. | Айсел \*\*\*\*\*\*\* Палова | за |
| 3. | Борис \*\*\*\*\*\*\*\* Йорданов | за |
| 4. | Георги \*\*\*\*\*\*\*\* Бодуров | за |
| 5. | Димчо \*\*\*\*\*\*\* Киряков | за |
| 6. | Ивайло \*\*\*\*\*\*\* Христов | за |
| 7. | Ивалинка \*\*\*\*\*\*\*\* Цанкова | за |
| 8. | Калоян \*\*\*\*\*\*\* Кънев | за |
| 9. | Мариян \*\*\*\*\*\*\*\* Драшков | за |
| 10. | Никола \*\*\*\*\* Пеков | за |
| 11. | Николай \*\*\*\*\*\*\*\*\*\* Градев | за |
| 12. | Росица \*\*\*\*\*\*\*\*\* Кирова | за |
| 13. | Теодор \*\*\*\*\*\* Тодоров | за |

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№284

На основание чл. 52, ал. 1 и ал. 2, чл. 27, ал. 4 и ал. 5, чл. 21, ал. 2 вр. с ал. 1, т. 6 и т. 8 от с.чл. от Закона за местното самоуправление и местната администрация, във връзка с чл. 94, ал. 2, ал. 3 и чл. 39 от ЗПФ и разпоредбите на ЗДБРБ за 2025 година, Решение №93 от 2025, Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на общинския бюджет на Община Иваново, Общински съвет Иваново РЕШИ:

**1. Приема бюджета на Община Иваново за 2025 година, както следва:**

**1.1. По приходите в размер на 19 656 000 лв., съгласно Приложение № 1, в т.ч.:**

1.1.1. Приходи за делегирани от държавата дейности в размер на 8 389 071 лв. в т.ч.:

1.1.1.1. Обща субсидия за делегирани от държавата дейности в размер на сумата от 5 398 491 лв.

1.1.1.2. Собствени приходи на звената на делегиран бюджет в размер на 141 392 лв.:

ОУ Иваново 10 477 лв.

ОУ Тръстеник 63 445 лв.

ОУ Щръклево 67 470 лв.

1.1.1.3. Операции с финансови активи в размер на 2 849 188 лв., в т. ч. преходен остатък от 2024 г. в размер на 2 863 271 лв., от които 14 083 лв. налични средства от оперативни програми в бюджетните сметки на училищата и детската градина съгласно Приложение № 2.

1.1.2. Приходи за местни дейности и дофинансиране на държавни дейности в размер на 11 266 929 лв., съгласно Приложение №1, в т.ч.:

1.1.2.1. Данъчни приходи в размер на 899 200 лв.

1.1.2.2. Неданъчни приходи в размер на 2 089 136 лв.

1.1.2.3. Трансфери за местни дейности от РБ в размер на 3 026 300 лв., в т.ч.:

1.1.2.3.1. Обща изравнителна субсидия в размер на 1 183 900 лв.

1.1.2.3.2. Трансфер за зимно поддържане и снегопочистване в размер на сумата от 264 200 лв.

1.1.2.3.3. Целева субсидия за капиталови разходи в местни дейности в размер на 1 496 600 лв.

1.1.2.3.4. Трансфери за други целеви разходи за местни дейности в размер на 81 600 лв.

1.1.2.4. Операции с финансови активи 5 326 179 лв.

**1.2. По разходите в размер на 19 656 000 лв., разпределени по функции, дейности и параграфи, съгласно Приложение № 3:**

1.2.1. За делегирани от държавата дейности - в размер на 8 389 071 лв.;

1.2.2. За допълнително финансиране със средства от собствените приходи на делегираните от държавата дейности в размер на 1 285 891 лв.;

1.2.3. За местни дейности в размер на 9 981 038 лв., в т.ч. резерв за непредвидени и/или неотложни разходи в размер на 1 115 989 лв.

**1.3. Утвърждава бюджетно салдо по общинския бюджет, изчислено на касова основа, в размер на - 8 189 450 лв.**

**1.4. Утвърждава разпределението на средствата от преходен остатък по делегирани и местни дейности, съгласно Приложение № 2**

**2. Приема програма за капиталовите разходи за 2025 г. в размер на 5 349 807 лв., съгласно Приложение № 4,** като:

2.1. Одобрява разпределението на целевата субсидия за капиталови разходи в размер на 1 496 600 лв., съгласно Приложение № 4;

2.2. Приема разчет на капиталовите разходи, финансирани с приходи от постъпления от продажба на общински нефинансови активи и собствени средства, в размер на 373 118 лв., съгласно Приложение № 4.

**3. Утвърждава разходите за заплати през 2025 г.,** без звената от функция „Образование“, които прилагат системата на делегирани бюджети и определя:

3.1. Числеността на персонала за делегираната от държавата дейност „Общинска администрация“, съгласно Приложение № 5;

3.2. Разпределението на плановите разходи за заплати за 2025 г., съгласно Приложение № 5.

**4. Утвърждава разчет за целеви разходи и субсидии, както следва за:**

4.1. Членски внос – 14 500 лв.

4.2. Обезщетения и помощи по решение на Общински съвет - 20 000 лв., в т.ч. за финансова подкрепа на храм „Свети Димитър“ с. Червен – 10 000 лв.

4.3. Субсидии за:

4.3.1. читалища – 469 320 лв., - средства по стандарти в делегираните от държавата дейности за 24 бр. субсидирана численост и 15 000 лв. дофинансиране на читалищата;

4.3.2. спортни клубове – 32 000 лв., в т.ч.:

- Сдружение Общински спортен клуб „Ломеец“ – 2000 лв.

- Футболен клуб „Атлетик“ – 15000 лв.

- Футболен клуб – с. Пиргово – 15000 лв.

4.4. **Упълномощава** кмета на Общината да определи и договори допълнителни условия по предоставянето и отчитането на целевите средства по т. 4.1.- 4.3.

**5. Приема следните лимити за разходи:**

5.1 СБКО в размер на 3% от средства за работна заплата на заетите по трудови правоотношения.

5.2. Разходи за представителни цели на Кмета на Община Иваново в размер на 3% от общия годишен размер на разходите за издръжка за дейност „Общинска администрация“.

5.3 Разходи за представителни цели на Председателя на ОбС, в размер на 1,5% от общия годишен размер на разходите за издръжка за дейност „Общинска администрация“.

5.4. **Утвърждава** показателите по чл. 45, ал. 1, т. 2 от ЗПФ за кметствата и населените места с кметски наместници съгл. Приложение № 3:

5.4.1. Разходи за осъществяване функциите на органи на изпълнителната власт на територията на съответното кметство или населено място, съгласно Приложение №3

5.4.2. Разходи за изпълнение на дейности от местно значение за кметствата, които се финансират с 30% от приходите от продажба или отдаване под наем на имотите, предоставени за управление на кметовете на кметства по ЗОС.

**6. Утвърждава списък на длъжностите и на лицата, които имат право на транспортни разходи за пътуване от местоживеенето до местоработата и обратно, съгласно Приложение № 6.**

**7. Одобрява индикативен годишен разчет за сметките за средства от Европейския съюз в размер на 422 336 лв., съгласно Приложение № 7.**

**8. Определя разпоредителите с бюджет от по-ниска степен по бюджета на Община Иваново, съгласно Приложение № 8.**

**9. Определя максимален размер на дълга, както следва:**

9.1. Максимален размер на новия общински дълг за 2025 година, в размер до 15% от средногодишния размер на собствените приходи и общата изравнителна субсидия за последните 3 г., на база на данни от годишните отчети да изпълнение на бюджета на Общината;

9.2. Общинските гаранции, които може да бъдат издадени през 2025 година, в размер до 5% от общата сума на приходите и общата изравнителна субсидия по последния годишен отчет за изпълнение на бюджета;

9.3. Максимален размер на общинския дълг и общинските гаранции към края на 2025 г. в размер до 15% от средногодишния размер на собствените приходи и общата изравнителна субсидия за последните 3 г., на база на данни от годишните отчети да изпълнение за бюджета на Общината.

**10. Определя максимален размер на новите задължения за разходи, които могат да бъдат поети през 2025 година по бюджета на Общината, като наличните към края на годината задължения не могат да надвишават 15% от средногодишния размер на отчетените разходи за последните четири години, като ограничението не се прилага за задължения за разходи, финансирани за сметка на помощи и дарения.**

**11. Определя максимален размер на ангажиментите за разходи, които могат да бъдат поети през 2025 година по бюджета на Общината, като наличните към края на годината задължения не могат да надвишават 50% от средногодишния размер на отчетените разходи за последните четири години, като ограничението не се прилага за задължения за разходи, финансирани за сметка на помощи и дарения.**

**12. Определя размера на просрочените вземания, които се предвижда да бъдат събрани през 2025 година, в размер на 45 775 лв.**

**13. Оправомощава кмета на Общината да извършва компенсирани промени:**

13.1 В частта за делегираните от държавата дейности — между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност;

13.2. В частта за местните дейности — между утвърдените разходи в рамките на една дейност или от една дейност в друга, без да изменя общия размер на разходите;

13.3. В разходната част на бюджета за сметка на резерва за непредвидени и/или неотложни разходи.

**14. Възлага на кмета:**

14.1. Да определи бюджетите на разпоредителите с бюджет от по-ниска степен;

14.2. Да утвърди бюджетите на разпоредителите с бюджет от по-ниска степен;

14.3. Да организира разпределението на бюджета по тримесечия и да утвърди разпределението;

14.4. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи;

14.5. Да включва информацията по чл. 125, ал. 4 от ЗПФ в тримесечните отчети и обяснителните записки към тях;

14.6. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ.

**15**. **Възлага на второстепенните разпоредители с бюджет, да проведат необходимите процедури по Закона за обществените поръчки, за изпълнение на капиталовите разходи по утвърдените им бюджети.**

**16**. **Упълномощава кмета да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и пo други международни програми, включително и на бюджетни организации, чиито бюджет е част от общинския бюджет.**

16.1. За всеки отделен случай, кметът на общината определя или договаря срока на погасяване на заемите, в съответствие с условията на финансиращата програма, но не по-късно от края на 2025 година;

16.2. При предоставянето на временни безлихвени заеми от временно свободни средства по общинския бюджет, да се спазват изискванията на чл. 126 от ЗПФ;

16.3. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на ОбС.

**17. Упълномощава кмета**:

17.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по международни, национални и други програми и от други източници за реализиране на годишните цели на общината и за изпълнение на общинския план за развитие;

17.2. Да кандидатства за средства от централния бюджет и други източници за финансиране на плащанията и за съфинансиране на общински програми и проекти.

**18. Приема за сведение Протокола от публичното обсъждане на бюджета, съгласно Приложение № 9.**

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 7 (седем) листа и 49 (четиридесет и девет) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*